b'\n_START_ARTICLE_\nFocus Features\n_START_SECTION_\nHistoria\n_START_PARAGRAPH_\nFocus Features on perustettu vuonna 2002, mutta se on alun perin aloittanut toimintansa jo vuonna 1991 kun James Schamus ja Ted Hope perustivat New Yorkissa elokuvantuotantoyrityksen jolle he laittoivat nimeksi Good Machine. Yrityksess\xc3\xa4 ajatus oli tehd\xc3\xa4 mielenkiintoisia elokuvia aiheista, jotka eiv\xc3\xa4t olleet kaupallisesti suuria menestyksi\xc3\xa4._NEWLINE_Heid\xc3\xa4n ensimm\xc3\xa4inen projektinsa oli Ang Leen kanssa elikuva Pushing Hands (Tui Shou) johon h\xc3\xa4n oli saanut 400\xc2\xa0000 tuen. Sen h\xc3\xa4n oli saanut voittaessaan Taiwanin kansallisen k\xc3\xa4sikirjoituskilpailun. Schamuksen ja Hopein avulla elokuva tuotettiin ja julkaistiin teattereissa jotka olivat erikoistuneet taide-elokuvien n\xc3\xa4ytt\xc3\xa4miseen._NEWLINE_Aluksi Good Machinea p\xc3\xb6y\xc3\xb6ritettiin melkeimp\xc3\xa4 harrastuksena mutta samalla Schamus ja Hope loivat suhteita arvostettuihin taiteilijoihin. Schamus oli mukana k\xc3\xa4sikirjoitamassa monia elokuvia muun muassa elokuvaa The Wedding Banquet joka tuotti 23\xc2\xa0600\xc2\xa0000\xc2\xa0sen j\xc3\xa4lkeen kun se oli myyty Samuel Goldwyn Companylle. Se oli my\xc3\xb6s ehdolla parhaan ulkomaisen elokuvan Oscariin._NEWLINE_Vuonna 1997 Good Machine ja toinen riippumaton tuottaja/jakelija, October Films perustivat yhteisyrityksen Good Machine International ja alkoivat myyd\xc3\xa4 omien elokuviensa oikeuksia. Yhteisen yhti\xc3\xb6n johdossa olivat Hope ja Schamus sek\xc3\xa4 heid\xc3\xa4n uusi yhteisty\xc3\xb6kumppaninsa David Linde, joka oli aiemmin ollut samanlaisissa t\xc3\xb6iss\xc3\xa4 Foxilla, Lorberilla ja Miramaxilla._NEWLINE_Vuonna 2000 julkaistiin Yhdysvalloissa filosofinen taistelulajien elokuvan Hiipiv\xc3\xa4 tiikeri, piilotettu lohik\xc3\xa4\xc3\xa4rme, jonka oli ohjannut Ang Lee ja jossa Schamus oli my\xc3\xb6s k\xc3\xa4sikirjoittajana, sen tuottaminen oli maksanut 12 miljoonaa dollaria Kiinassa. Sen tuotti Good Machine International ja useita muita yrityksi\xc3\xa4, ja Linde ja Schamus toimivat tuottavina tuottajina. Tekstitetty elokuva tuotti Yhdysvalloissa yli 125 miljoonaa dollaria ja voitti nelj\xc3\xa4 Oscar-palkintoa, mukaan lukien vuoden parhaimman ulkomaalaisen elokuvan palkinnon._NEWLINE_Vuonna 2004 Focus esitteli uuden tyt\xc3\xa4ryhti\xc3\xb6n nimelt\xc3\xa4\xc3\xa4n Rogue Pictures, se on erikoistunut j\xc3\xa4nnitys-, toiminta-, trilleri- ja urbaani-genren elokuviin. Sen ensimm\xc3\xa4iset julkaisut olivat uustuotanto Assault on Precinct 13, Seed of Chucky ja Shaun of the Dead.'